Source: https://ispis.sk/judikatura/KSKE/12CoE8/2012
Timestamp: 2020-04-01 22:51:42+00:00

Document:
KSKE 12 CoE 8/2012 - iSpis
iSpis Judikatúra – KSKE 12 CoE 8/2012
KS v Košiciach, dátum 25.03.2012, sp.zn. KSKE 12 CoE 8/2012
§ 103 OZ § 251 ods. 4 OZ § 41 ods. 1 zákona č. 233/1995 § 52 OZ § 53 ods. 3 OZ § 57 ods. 1 písm. g) zákona č. 233/1995 § 14 ods. 1 písm. a) zákona č. 288/1995 § 14 ods. 1 písm. b) zákona č. 288/1995 § 497 OBZ § 2 OZ § 4 ods. 2 OZ § 55 OBZ § 369 ods. 1 OBZ § 41 ods. 2 zákona č. 233/1995 § 374 ods. 4 OSP § 202 ods. 2 OSP § 44 zákona č. 233/1995 § 212 ods. 1 OSP § 214 ods. 2 OSP § 214 ods. 1 OSP § 41 ods. 2 písm. c) zákona č. 233/1995 § 22 ods. 2 OZ § 23 OZ § 31 ods. 1 OZ § 39 OZ § 219 ods. 1 OSP § 224 ods. 1 OSP § 142 ods. 2 OSP § 3 ods. 9 zákona č. 757/2004
OSRV 4ER107/2005
Súd: Krajský súd Košice Spisová značka: 12CoE/8/2012 Identifikačné číslo súdneho spisu: 7805203298 Dátum vydania rozhodnutia: 26. 03. 2012 Meno a priezvisko sudcu, VSÚ: JUDr. Slávka Maruščáková ECLI: ECLI:SK:KSKE:2012:7805203298.1
Uznesenie Krajský súd v Košiciach v exekučnej veci oprávneného: M., s.r.o., so sídlom v S., M. XX, IČO: XX XXX XXX, zastúpený JUDr. Martinom Máčajom, advokátom so sídlom v Bratislave, Pribinova 25, proti povinnej: B. I., nar. XX.XX.XXXX, naposledy bytom v U., O. XXXX/XX, zastúpená opatrovníčkou H. B., pracovníčkou L. súdu U., v konaní vedenom u súdneho exekútora JUDr. Rudolfa Krutého, so sídlom v Bratislave, Záhradnícka 60 a pôvodne vedenom u súdneho exekútora JUDr. Ing. Karola Mihala, so sídlom v Košiciach, Moyzesova 34, o vymoženie 955,98 eur s príslušenstvom, o odvolaní oprávneného proti uzneseniu Okresného súdu Rožňava zo dňa 16.03.2011, č. k. 4Er/107/2005-16, takto
Súd prvého stupňa napadnutým uznesením návrh na zmenu exekútora zamietol, exekúciu vyhlásil za neprípustnú, túto zastavil a uložil oprávnenému povinnosť uhradiť súdnemu exekútorovi JUDr. Ing. Karolovi Mihalovi trovy exekúcie vo výške 133,56 eur v lehote do 3 dní od právoplatnosti tohto uznesenia.
V odôvodnení uviedol, že na návrh oprávneného a na základe exekučného titulu, ktorým je notárska zápisnica sp. zn. N XXX/XXXX, Nz XXXX/XXXX spísaná dňa XX.XX.XXXX na notárskom úrade W.. L. B., poveril súd prvého stupňa vykonaním exekúcie vo veci súdneho exekútora JUDr. Ing. Karola Mihala poverením č. 5808 003310 zo dňa 19.05.2005. V priebehu exekúcie oprávnený podal návrh na zmenu súdneho exekútora. V súvislosti s podaným návrhom súd prvého stupňa skúmal podmienky predmetného exekučného konania podľa ust. § 103 a § 251 ods. 4 Občianskeho súdneho poriadku a § 41 ods. 1 a ods. 2 písm. c/ zákona č. 233/1995 Z. z. o súdnych exekútoroch a exekučnej činnosti (Exekučný poriadok) . Zistil, že spísania notárskej zápisnice, ktorá je exekučným titulom v tomto konaní, sa za povinnú zúčastnil Mgr. Tomáš Kušnír, a to na základe plnomocenstva obsiahnutého v Zmluve o úvere č. XXXXXXX zo dňa XX.XX.XXXX. Túto posúdil ako zmluvu o spotrebiteľskom úvere podľa zákona č. 258/2001 Z. z. o spotrebiteľských úveroch a ust. § 52 a nasl. Občianskeho zákonníka. Ďalej uviedol, že plnomocenstvo, ktoré povinná udelila Mgr. Tomášovi Kušnírovi, sa nachádzalo na predtlači Zmluvy o úvere a teda povinná, ak chcela, aby jej bol poskytnutý spotrebiteľský úver, bola nútená podpísať aj plnomocenstvo pre Mgr. Tomáša Kušníra na spísanie notárskej zápisnice o uznaní dlhu a súhlase s vykonateľnosťou. Takéto podmieňovanie poskytnutia úveru súčasným uzatvorením plnomocenstva na spísanie notárskej zápisnice ako exekučného titulu považoval súd prvého stupňa za neprijateľnú podmienku v zmluve o spotrebiteľskom úvere v zmysle ust. § 53 ods. 3 Občianskeho zákonníka. Navyše splnomocnený zástupca povinnej v rozpore s právnou úpravou uznal v jej mene sumy, ktoré v notárskej zápisnici neboli presne vyčíslené a zaväzoval na úroky z omeškania v neprípustnej výšky. Keďže notárska zápisnica nebola spôsobilým exekučným titulom, súd prvého stupňa exekúciu vykonávanú na
jej podklade zastavil podľa ust. § 57 ods. 1 písm. g/ Exekučného poriadku. Na náhradu trov exekúcie vo výške 133,56 eur zaviazal oprávneného, keďže tento podal návrh na vykonanie exekúcie na základe exekučného titulu, ktorý trpí právnymi vadami. Trovy exekúcie pozostávajú z odmeny podľa počtu hodín účelne vynaložených na exekúciu (§ 14 ods. 1 písm. a/ vyhl. č. 288/1995 Z. z.) vo výške 19,92 eur (za úkony spracovanie žiadosti o udelenie poverenia v trvaní 35 min, spracovanie upovedomenia o začatí exekúcie v trvaní 35 min, spracovanie súčinnosti Sociálna poisťovňa 25 min, spracovanie upovedomenia o spôsobe exekúcie a príkazu 40 min) , z paušálnej odmeny (§ 14 ods. 1 písm. b/ vyhl. č. 288/1995 Z. z.) vo výške 9,96 eur (za úkony získanie poverenia na vykonanie exekúcie, doručenie upovedomenia o začatí exekúcie, každé zisťovanie zamestnávateľa) , z náhrady hotových výdavkov vo výške 85,76 eur (poštovné 6,14 eur, cestovné Košice - Rožňava a späť 2x v sume 79,61 eur) , z náhrady za stratu času vo výške 11,95 eur a z DPH vo výške 5,97 eur.
Súdny exekútor k odvolaniu oprávneného uviedol, že plne súhlasí s rozhodnutím súdu prvého stupňa a toto navrhuje potvrdiť ako vecne správne. Povinná zostala v odvolacom konaní nečinná.
Na súde prvého stupňa vo veci konal a rozhodoval vyšší súdny úradník. O odvolaní oprávneného proti uzneseniu vyššieho súdneho úradníka zákonný sudca v zmysle ust. § 374 ods. 4 O.s.p. rozhodol tak, že mu nemieni vyhovieť, preto predložil vec na rozhodnutie odvolaciemu súdu. V časti odvolania proti výroku o zmene súdneho exekútora zákonný sudca v zmysle ust. § 374 ods. 4 O.s.p. v spojení s ust. § 202 ods. 2 O.s.p. a § 44 Exekučného poriadku uznesením zo dňa 17.10.2011 vyhovel návrhu oprávneného na zmenu súdneho exekútora JUDr. Ing. Karola Mihala so sídlom v Košiciach, Moyzesova 34 a vykonaním exekúcie pôvodne vedenej u súdneho exekútora JUDr. Ing. Karola Mihala so sídlom v Košiciach, Moyzesova 34, pod sp. zn. EX 1078/05 a na súde prvého stupňa pod sp. zn. 4Er/107/2005 poveril súdneho exekútora JUDr. Rudolfa Krutého, Záhradnícka 60, 821 08 Bratislava, ktorému predmetnú exekučnú vec postúpil na ďalšie konanie.
Odvolací súd z predloženého spisu zistil, že oprávnený a povinná uzavreli dňa 22.07.2004 Zmluvu o úvere č. XXXXXXX, na základe ktorej oprávnený poskytol povinnej úver vo výške 531,10 eur, ktorý sa povinná zaviazala vrátiť spolu s poplatkom za jeho poskytnutie vo výške 424,88 eur, t. j. spolu 955,98 eur. Súčasťou tejto zmluvy bolo aj splnomocnenie, ktorým povinná splnomocnila Mgr. Tomáša Kušníra na spísanie notárskej zápisnice ako exekučného titulu, t. j. aby v jej mene uznal záväzok z tohto úveru tak, aby sa notárska zápisnica stala vykonateľným exekučným titulom. Na základe tohto splnomocnenia Mgr. Tomáš Kušnír uznal za povinnú záväzok z tohto úveru pred notárom JUDr. L. B., o čom bola spísaná notárska zápisnica č. N XXX/XXXX, Nz XXXX/XXXX zo dňa 06.02.2005, a súhlasil, aby sa táto notárska zápisnica stala vykonateľným exekučným titulom.

References: § 103
 § 251
 § 41
 § 52
 § 53
 § 57
 § 14
 § 14
 § 497
 § 2
 § 4
 § 55
 § 369
 § 41
 § 374
 § 202
 § 44
 § 212
 § 214
 § 214
 § 41
 § 22
 § 23
 § 31
 § 39
 § 219
 § 224
 § 142
 § 3
 súd 
 súd 

Súd 
 súd 
 súd 
 § 103
 § 251
 § 41
 § 52
 súd 
 § 53
 súd 
 § 57
 § 374
 § 374
 § 202
 § 44
 súd